
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1794 

11ουλίου 2014 


ΑΠΟΦΑΣΕΙ Σ 

Αριθμ. απόφ. 111/2/24.6.2014 

Κανονισμός καταβολής των χρημάτων της συμμετοχής 
του Ελληνικού Δημοσίου στο μικτό κέρδος των τυ¬ 
χερών Παιγνίων που διεξάγονται στις επιχειρήσεις 
καζίνο, σύμφωνα με τη διάταξη της περίπτωσης γ 
της παραγράφου 8 του άρθρου 2 του ν.2206/1994, 
όπως ισχύει. 

Η ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 
Έχοντας υπόψη: 

α) τις διατάξεις των άρθρων 16 έως και 23 του ν. 3229/ 
2004 (Α 38) και των άρθρων 25 έως και 54 του ν. 4002/ 
2011 (Α 180), όπως αυτές συμπληρώθηκαν και τροποποι¬ 
ήθηκαν με τις διατάξεις των παραγράφων 10 έως και 
26 του άρθρου 7 του ν. 4038/2012 (Α 14), τις διατάξεις 
των άρθρων 22 έως και 24 του ν. 4141/2013 (Α 81), τις 
διατάξεις του άρθρου 74 του ν. 4170/2013 (Α 163), τις 
διατάξεις του άρθρου 106 του ν. 4209/2013 (Α 253) και 
τις διατάξεις των άρθρων 34 και 35 του ν.4223/2013 (Α 
287) και τις διατάξεις του άρθρου 173 του ν.4261/2014 (Α 
107), και συμπληρωματικά τις διατάξεις του ν. 3051/2002 
(Α 220), όπως ισχύουν, 

β) τις διατάξεις των περιπτώσεων γ έως η της παρα¬ 
γράφου 8 του άρθρου 2 του ν.2206/1994 (Α 62), όπως 
ισχύουν, 

γ) τις διατάξεις του ν.3139/2003 (Α 100), όπως ισχύουν, 
δ) τις διατάξεις της παραγράφου 2 του άρθρου 92 
του ν. 4182/2013 (Α 185), 

ε) τις διατάξεις του άρθρου 22 του ν.4255/2014 (Α 89), 
στ) τις άδειες ίδρυσης, λειτουργίας και εκμετάλλευσης 
καζίνο, που παραχωρήθηκαν με βάση τη διαδικασία του 
ν.2206/1994, όπως ισχύουν, 

ζ) τις συμβάσεις που έχουν συναφθεί μεταξύ του Ελλη¬ 
νικού Δημοσίου και των επιχειρήσεων, που κατέχουν τις 
άδειες ίδρυσης, λειτουργίας και εκμετάλλευσης καζίνο, 
η) τη με αριθμό Τ/6736/01.07.2003 (Β 929) απόφαση του 
Υπουργού Ανάπτυξης, με τίτλο «Κανονισμός Διοικητικού 
Ελέγχου και Εποπτείας της Λειτουργίας των Καζίνο», 
όπως ισχύει, 

0) τη με αριθμό 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συγκρό¬ 
τηση της Επιτροπής Εποπτείας και Ελέγχου Παιγνί- 
ων (Ε.Ε.Ε.Π.)», όπως τροποποιήθηκε και ισχύει με τη με 


αριθμό 07/590/13.09.2013 (Υ.Ο.Δ.Δ. 451), καθώς και τη με 
αριθμό ΓΔΟΠ 0000031 ΕΞ 10.1.2014 (Υ.Ο.Δ.Δ. 24) απόφαση 
του Υπουργού Οικονομικών με την οποία ανανεώθηκε 
η σύνθεση των μελών της Ε.Ε.Ε.Π., 
ι) τη με αριθμό 56660/1679/22.12.2011 (Β 2910) κοινή 
απόφαση Υπουργών Οικονομικών-Πολιτισμού και Του¬ 
ρισμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
ια) τις με αριθμό 6/1/24.4.2012 (Β 1347) και 10/3/11.6.2012 
(Β 2066) αποφάσεις, με τις οποίες εγκρίθηκαν, αντί¬ 
στοιχα, ο Κανονισμός Οικονομικής Διαχείρισης και ο 
Κανονισμός Εσωτερικής Λειτουργίας της Ε.Ε.Ε.Π., όπως 
ισχύουν, 

ιβ) τη με αριθμό 90/2/13.1.2014 (Β 190) απόφαση της 
Ε.Ε.Ε.Π., με την οποία τροποποιήθηκε και κωδικοποιή- 
θηκε η με αριθμό 64/3/23.7.2013.(Β 1819) απόφαση της 
Ε.Ε.Ε.Π. με τίτλο «Κανονισμός Οργάνωσης, Λειτουργίας 
και Διάρθρωσης Υπηρεσιακών Μονάδων της Επιτροπής 
Εποπτείας και Ελέγχου Παιγνίων, όπως ισχύει», 
ιγ) τη με αριθμό 103/6/25.4.2014 απόφαση της Ε.Ε.Ε.Π. 
με θέμα «Εκχώρηση αρμοδιότητας στον Πρόεδρο της 
Ε.Ε.Ε.Π. σχετικά με την έκδοση διαπιστωτικών πράξεων, 
σύμφωνα με τα προβλεπόμενα στην παράγραφο 3 του 
άρθρου 22 του ν.4255/2014(Α89)», 
ιδ) το γεγονός ότι η παρούσα δεν προκαλεί δαπάνη 
σε βάρος του προϋπολογισμού της Ε.Ε.Ε.Π., 
ιε) την από 18/6/2014 εισήγηση του Προέδρου της 
Ε.Ε.Ε.Π. με θέμα «Κανονισμός καταβολής των χρημά¬ 
των της συμμετοχής του Ελληνικού Δημοσίου στο 
μικτό κέρδος των τυχερών Παιγνίων που διεξάγονται 
στις επιχειρήσεις καζίνο, σύμφωνα με τη διάταξη της 
περίπτωσης γ της παραγράφου 8 του άρθρου 2 του 
ν.2206/1994, όπως ισχύει», 

ιστ) την συζήτηση που ακολούθησε, αποφασίζουμε: 
Εγκρίνουμε τον Κανονισμό καταβολής των χρημάτων 
της συμμετοχής του Ελληνικού Δημοσίου στο μικτό κέρ¬ 
δος των τυχερών Παιγνίων που διεξάγονται στις επιχει¬ 
ρήσεις καζίνο, σύμφωνα με τη διάταξη της περίπτωσης 
γ της παραγράφου 8 του άρθρου 2 του ν.2206/1994, 
όπως ισχύει ως εξής: 

ΑΡΘΡΟ 1: ΟΡΙΣΜΟΙ 

Γ ια τις ανάγκες του παρόντος κανονισμού δίδονται 
οι παρακάτω ορισμοί: 

Ακαθάριστα Έσοδα Τυχερών παιγνίων - ΘΘΒ (Μικτό 

Κέρδος): είναι το ποσό που προκύπτει, εάν αφαιρεθούν 
από τον Κύκλο Εργασιών Τυχερών Παιγνίων οι αποδό¬ 
σεις των κερδών στους παίκτες. 

Αποδεικτικό Καταβολής: είναι το προβλεπόμενο πα¬ 
ραστατικό πιστωτικού ιδρύματος που είτε εκτυπώνε¬ 
ται από Η/Υ, είτε παραδίδεται στον καταθέτη κατά 
την κατάθεση, με τα αναγκαία στοιχεία και πληρο¬ 
φορίες που αποδεικνύουν την έγκαιρη και ολοσχερή 
πληρωμή του Ποσού Καταβολής από κάθε επιχείρηση 
Καζίνο. 

Βεβαίωση Ποσού προς Καταβολή: είναι το έγγραφο, το 
οποίο εκδίδεται από το Κλιμάκιο Ελέγχου και βεβαιώνει 
το Ποσό Καταβολής, καθημερινά. 

Δήλωση Ακαθαρίστων Εσόδων Τυχερών Παιγνίων: εί¬ 
ναι το έγγραφο, το οποίο εκδίδεται από την επιχείρηση 
Καζίνο και δηλώνει τα Ακαθάριστα'Εσοδα Τυχερών Παι- 
γνίων - ΟΘΒ (Μικτό Κέρδος) και το Ποσό Καταβολής στο 
Ελληνικό Δημόσιο, για μία Ημέρα Διεξαγωγής Παιγνίων. 

Διαπιστωτική Πράξη: είναι η απόφαση με την οποία 
διαπιστώνεται η προσωρινή αναστολή της άδειας λει¬ 
τουργίας του Καζίνο και η διακοπή λειτουργίας του 
καθώς και η παύση του και η εκκίνηση λειτουργίας του. 

Ημέρα Απόδοσης: είναι η ημέρα, στην οποία η επιχεί¬ 
ρηση Καζίνο καταβάλει την συμμετοχή του Ελληνικού 
Δημοσίου. 

Ημέρα Διεξαγωγής Παιγνίων: για τις ανάγκες του κα¬ 
νονισμού αυτού, ορίζεται το 24ωρο, το οποίο αρχίζει 
την 07:00 π.μ. και λήγει την 07:00 π.μ. της επομένης 
ημερολογιακής ημέρας. 

Καζίνο: είναι οι δέκα αδειοδοτημένες επιχειρήσεις, 
σύμφωνα με τις διατάξεις του ν. 2206/1994 (Α 62), και 
του ν.3139/2003 (Α 100), οι οποίες λειτουργούν στην 
Ελληνική επικράτεια και παρέχουν τυχερά παίγνια που 
διεξάγονται σε καζίνο 

Κανονισμός: είναι η παρούσα απόφαση με την οποία 
ρυθμίζονται τα θέματα καταβολής των χρημάτων της 
συμμετοχής του Ελληνικού Δημοσίου στο μικτό κέρδος 
των τυχερών Παιγνίων που διεξάγονται στις επιχειρή¬ 
σεις καζίνο, σύμφωνα με τη διάταξη της περίπτωσης 
γ της παραγράφου 8 του άρθρου 2 του ν.2206/1994, 
όπως ισχύει. 

Καταμέτρηση: είναι η διαδικασία εξαγωγής του οικο¬ 
νομικού αποτελέσματος (Ακαθάριστα'Εσοδα Τυχερών 
Παιγνίων - ΟΘΒ) της Ημέρας Διεξαγωγής Παιγνίων. 

Κλιμάκιο Ελέγχου: είναι οι εντεταλμένοι για τον έλεγ¬ 
χο των καζίνο υπάλληλοι της Ε.Ε.Ε.Π., οι οποίοι διε¬ 
ξάγουν τον επιτόπιο έλεγχο στις επιχειρήσεις Καζίνο, 
κατά τις διατάξεις του σχετικού Κανονισμού Διοικητικού 
Ελέγχου και Εποπτείας της Λειτουργίας των Καζίνο, ο 
οποίος εκδίδεται με βάση τη διάταξη της περίπτωσης α 
της παραγράφου 4 του άρθρου 3 του ν.2206/1994, όπως 
αυτός κάθε φορά ισχύει. 

Κωδικός Αριθμός Καζίνο: είναι ο κωδικός που έχει η 
κάθε επιχείρηση Καζίνο προκειμένου αυτή να ταυτοποι- 
είται στην διαδικασία της Ημερήσιας Καταβολής, όπως 
ορίζεται από τον κανονισμό αυτό. 

Ποσό Καταβολής: είναι το σύνολο των χρημάτων που 
προκύπτουν από το Ποσοστό Συμμετοχής του Ελληνικού 
Δημοσίου για κάθε Ημέρα Διεξαγωγής Παιγνίων και 
τα οποία η επιχείρηση Καζίνο οφείλει να καταβάλλει 
στο Τραπεζικό Λογαριασμό εντός της προβλεπόμενης 
Χρονικής Προθεσμίας Απόδοσης. 

Ποσοστό Συμμετοχής του Ελληνικού Δημοσίου: είναι 


το ποσοστό επί των Ακαθαρίστων Εσόδων Τυχερών 
Παιγνίων - ΟΘΒ (Μικτό Κέρδος), όπως η συμμετοχή αυτή 
έχει προσδιοριστεί από τις άδειες ίδρυσης, λειτουργίας 
και εκμετάλλευσης των επιχειρήσεων καζίνο, από τις 
συμβάσεις που έχουν υπογράφει μεταξύ του Ελληνικού 
Δημοσίου και των επιχειρήσεων αυτών και τις κείμενες 
διατάξεις, σύμφωνα με το οποίο υπολογίζεται το Ποσό 
Καταβολής. 

Τραπεζικός Λογαριασμός: είναι ο λογαριασμός της 
Ε.Ε.Ε.Π. σε πιστωτικό ίδρυμα, τον οποίο η Αρχή γνω¬ 
στοποιεί εγγράφως στην επιχείρηση Καζίνο και στον 
οποίο η επιχείρηση Καζίνο καταθέτει το Ποσό Κα¬ 
ταβολής. 

Υπεύθυνος της Επιχείρησης : είναι ο, κατά νόμο, υπεύ¬ 
θυνος της επιχείρησης καζίνο ή το/τα νομίμως εξου¬ 
σιοδοτημένα πρόσωπο, τα οποία παραλαμβάνουν για 
λογαριασμό της επιχείρησης Καζίνο όλα τα έγγραφα 
που θα εκδίδονται από την Ε.Ε.Ε.Π., στο πλαίσιο του 
παρόντος κανονισμού. 

Υπεύθυνος/Αναπληρωτής Υπεύθυνος Κλιμακίου: είναι 
ο εντεταλμένος υπάλληλος του Κλιμακίου Ελέγχου της 
Ε.Ε.Ε.Π. και ο αναπληρωτής του, όπως έχουν οριστεί με 
απόφαση του Προέδρου της Ε.Ε.Ε.Π. 

Χρονική Προθεσμία Απόδοσης: είναι η προθεσμία πλη¬ 
ρωμής του Ποσού Καταβολής στην Ε.Ε.Ε.Π. 

ΑΡΘΡΟ 2: ΑΝΤΙΚΕΙΜΕΝΟ 

Το αντικείμενο του Κανονισμού είναι ο καθορισμός 
του ακριβούς χρόνου, της διαδικασίας και των ανα¬ 
γκαίων εγγράφων που τηρούνται για την απόδοση των 
χρημάτων του Ελληνικού Δημοσίου από τη συμμετοχή 
του στο μικτό κέρδος παιγνίων που διεξάγονται από 
τις επιχειρήσεις καζίνο, όπως η συμμετοχή αυτή έχει 
προσδιοριστεί από τις άδειες ίδρυσης, λειτουργίας και 
εκμετάλλευσης των επιχειρήσεων αυτών, τις συμβάσεις 
που έχουν υπογράφει μεταξύ του Ελληνικού Δημοσίου 
και των επιχειρήσεων και τις κείμενες διατάξεις. 

ΑΡΘΡΟ 3: ΠΕΔΙΟ ΕΦΑΡΜΟΓΗΣ 

Οι διατάξεις του παρόντος κανονισμού εφαρμόζονται 
σε όλες τις αδειοδοτημένες επιχειρήσεις Καζίνο στην 
Ελληνική Επικράτεια. 

ΑΡΘΡΟ 4: ΗΜΕΡΕΣ ΔΙΕΞΑΓΩΓΗΣ ΠΑΙΓΝΙΩΝ 

Οι Ημέρες Διεξαγωγής Παιγνίων (24ωρο), εβδομαδιαία 
ορίζονται ως εξής: 

4.1 Πρώτη ημέρα: Από την 7η ώρα της Κυριακής έως 
την 7η ώρα της Δευτέρας. 

4.2 Δεύτερη ημέρα: Από την 7η ώρα της Δευτέρας 
έως την 7η ώρα της Τρίτης. 

4.3 Από την 7η ώρα της Τρίτης έως την 7η ώρα της 
Τ ετάρτης. 

4.4 Από την 7η ώρα της Τετάρτης έως την 7η ώρα 
της Πέμπτης. 

4.5 Από την 7η ώρα της Πέμπτης έως την 7η ώρα της 
Παρασκευής. 

4.6 Από την 7η ώρα της Παρασκευής έως την 7η ώρα 
του Σαββάτου. 

4.7 Από την 7η ώρα του Σαββάτου έως την 7η ώρα 
της Κυριακής. 

ΑΡΘΡΟ 5: ΧΡΟΝΙΚΗ ΠΡΟΘΕΣΜΙΑ ΑΠΟΔΟΣΗΣ - 
ΑΥΤΟΔΙΚΑΙΗ ΕΚ ΤΟΥ ΝΟΜΟΥ ΑΝΑΣΤΟΛΗ 
ΤΗΣ ΙΣΧΥΟΣ ΑΔΕΙΑΣ ΚΑΙ ΔΙΑΚΟΠΗ ΛΕΙΤΟΥΡΓΙΑΣ 
ΣΕ ΠΕΡΙΠΤΩΣΗ ΜΗ ΚΑΤΑΒΟΛΗΣ 

5.1. Το Ποσό Καταβολής, που προκύπτει για κάθε Ημέρα Διεξαγωγής Παιγνίων, καταβάλλεται στην Ε.Ε.Ε.Π. κατά 
τα προβλεπόμενα στο Άρθρο 6 του Κανονισμού, εντός της Χρονικής Προθεσμίας Απόδοσης. Σε περίπτωση μη 
πλήρους και έγκαιρης καταβολής, η άδεια λειτουργίας τίθεται σε αυτοδίκαιη, εκ του νόμου, προσωρινή αναστολή, 
και διακόπτεται αυτοδίκαια εκ του νόμου, η λειτουργία του Καζίνο. 

5.2. Ο συνδυασμός της κάθε Ημέρας Διεξαγωγής Παιγνίων με την Χρονική Προθεσμία Απόδοσης του Ποσού 
Καταβολής για την ημέρα αυτή και την ημέρα αυτοδίκαιης, εκ του νόμου, αναστολής της άδειας και διακοπής 
της λειτουργίας, προσδιορίζεται από τον ακόλουθο πίνακα: 


Ημέρες Διεξαγωγής Παιγνίων 

(24ωρο- 7 το πρωί της μίας ημέρας 
έως τις 7 το πρωί της επομένης). 

Χρονική 

Προθεσμία 

Απόδοσης. 

Ημέρα Διεξαγωγής 

Παιγνίων κατά την οποία 
επέρχεται η εκ του νόμου 
αυτοδίκαιη αναστολής της 
ισχύος της άδειας και η 
διακοπή λειτουργίας αν το 
Ποσό Καταβολής δεν 
πληρωθεί. 

Πρώτη ημέρα (1) 

Από την 7 Π ώρα της Κυριακής έως την 
7 η ώρα της Δευτέρας. 

Έως την 7 η ώρα 
της Τετάρτης 

που ακολουθεί. 

Αμέσως μετά την λήξη της 
Χρονικής Προθεσμίας 

Απόδοσης, δηλαδή κατά 
την έναρξη της επόμενης 
Ημέρας Διεξαγωγής 

Παιγνίων ( 7 Π ώρα Τετάρτης 
έως 7 η ώρα Πέμπτης). 

Δεύτερη ημέρα (2) 

Από την 7 Π ώρα της Δευτέρας έως 
την 7 Π ώρα της Τρίτης. 

Έως την 7 η ώρα 
της Πέμπτης 

που ακολουθεί. 

Αμέσως μετά την λήξη της 
Χρονικής Προθεσμίας 

Απόδοσης, δηλαδή με την 
έναρξη της Ημέρας 

Διεξαγωγής Παιγνίων (7 η 
ώρα Πέμπτης έως 7 η ώρα 
Παρασκευής ). 

Τρίτη ημέρα(3) 

Από την 7 η ώρα της Τρίτης έως την 7 η 
ώρα της Τετάρτης. 

Έως την 7 η ώρα 

της 

Παρασκευής 

που ακολουθεί. 

Αμέσως μετά την λήξη της 
Χρονικής Προθεσμίας 

Απόδοσης, δηλαδή, με την 
έναρξη της επόμενης 

Ημέρας Διεξαγωγής 

Παιγνίων (7 η ώρα 

Παρασκευής έως 7 Π ώρα 
Σαββάτου). 

Τέταρτη ημέρα (4) 

Από την 7 η ώρα της Τετάρτης έως 
την 7 Π ώρα της Πέμπτης. 

Έως την 7 Π 

ώρα του 

Σαββάτου που 

ακολουθεί. 

Αμέσως μετά την λήξη της 
Χρονικής Προθεσμίας 

Απόδοσης, δηλαδή με την 
έναρξη της επόμενης 

Ημέρας Διεξαγωγής 

Παιγνίων (7 η ώρα 

Σαββάτου έως 7 η ώρα 
Κυριακής). 

Πέμπτη ημέρα (5) 

Από την 7 Π ώρα της Πέμπτης έως την 
7 Π ώρα της Παρασκευής. 

Έως την 7 Π 

ώρα της Τρίτης 

που ακολουθεί. 

Αμέσως μετά τη λήξη της 
Χρονικής Προθεσμίας 

Απόδοσης, δηλαδή με την 



έναρξη της επόμενης 

ημέρας διεξαγωγή 

παιγνίων (7 Π ώρα Τρίτης 
έως 7 Π ώρα Τετάρτης). 

Έκτη ημέρα (6) 

Από την 7 Π της Παρασκευής έως την 
7 Π ώρα του Σαββάτου. 

Έως τις 7 της 
Τρίτης που 

ακολουθεί 

Αμέσως μετά τη λήξη της 
Χρονικής Προθεσμίας 

Απόδοσης, δηλαδή με την 
έναρξη της επόμενης 

Ημέρας Διεξαγωγής 

Παιγνίων (7 η ώρα Τρίτης 
έως 7 Π ώρα Τετάρτης). 

Έβδομη ημέρα(7) 

Από την 7 η ώρα του Σαββάτου έως 
την 7 Π ώρα της Κυριακής. 

Έως την 7 Π της 
Τρίτης που 

ακολουθεί 

Αμέσως μετά τη λήξη της 
Χρονικής Προθεσμίας 

Απόδοσης, δηλαδή με την 
έναρξη της επόμενης 

Ημέρας Διεξαγωγής 

Παιγνίων (7 η ώρα Τρίτης 
έως 7 Π ώρα Τετάρτης). 


5.3 Σε περίπτωση που η προηγούμενη της λήξης της 
Χρονικής Προθεσμίας Απόδοσης, ημερολογιακή ημέρα 
συμπίπτει με επίσημη τοπική ή εθνική αργία κατά την 
οποία τα πιστωτικά ιδρύματα δεν λειτουργούν, η λήξη 
της Χρονικής Προθεσμίας Απόδοσης μετατίθεται για 
την 7η ώρα της πρώτης εργάσιμης που ακολουθεί. 

ΑΡΘΡΟ 6: ΔΙΑΔΙΚΑΣΙΑ ΚΑΤΑΒΟΛΗΣ 

6.1 Τα μέλη του Κλιμακίου Ελέγχου του Καζίνο, στο 
τέλος της Ημέρας Διεξαγωγής Παιγνίων, παρευρίσκο- 
νται και ελέγχουν την Καταμέτρηση και βεβαιώνουν το 
Μικτό Κέρδος (Ακαθάριστα Έσοδα Τυχερών Παιγνίων 
- ΟΘΒ) του Καζίνο για την ημέρα αυτή. 

6.2 Το Καζίνο εκδίδει τη Δήλωση Ακαθαρίστων Εσό¬ 
δων Τυχερών Παιγνίων, την οποία υποβάλλει στο Κλιμά¬ 
κιο Ελέγχου. Τα ποσά που αναγράφονται στη δήλωση 
αυτή ελέγχονται ως προς την ορθότητα τους από το 
μέλος του Κλιμακίου Ελέγχου που την παραλαμβάνει. 

6.3 Το μέλος του Κλιμακίου Ελέγχου εκδίδει τη Βεβαί¬ 
ωση Ποσού προς Καταβολή, σύμφωνα με το Ποσοστό 
Συμμετοχής του Ελληνικού Δημοσίου επί των Ακαθα¬ 
ρίστων Εσόδων Τυχερών Παιγνίων, όπως αυτό ορίζεται 
για κάθε Καζίνο, την οποία και επιδίδει, με απόδειξη 
παραλαβής, στον Υπεύθυνο της Επιχείρησης. 

6.4 Το Καζίνο, εντός της Χρονικής Προθεσμίας Απόδο¬ 
σης, υποχρεούται να πληρώσει το αναγραφόμενο ποσό 
στην Βεβαίωση Ποσού προς Καταβολή, στον Τραπεζικό 

Λογαριασμό, μέσω ηλεκτρονικής πληρωμής (ννοό 
όαπΚίη^). Κατ' εξαίρεση, σε περίπτωση αδυναμίας κα¬ 
ταβολής του ποσού αυτού με τον παραπάνω τρόπο, η 
καταβολή του ποσού θα πραγματοποιείται με κατάθε¬ 
ση του στον Τραπεζικό Λογαριασμό με οποιονδήποτε 


άλλο τρόπο επιτρέπει η τραπεζική πρακτική, εντός της 
Χρονικής Προθεσμίας Απόδοσης. 

6.5 Το αργότερο μέχρι τη λήξη της Χρονικής Προθε¬ 
σμίας Απόδοσης, το Αποδεικτικό Καταβολής υποβάλ¬ 
λεται στον Υπεύθυνο ή στον Αναπληρωτή Υπεύθυνο 
Κλιμακίου ή σε άλλο μέλος του Κλιμακίου Ελέγχου. 

6.6 Ο Υπεύθυνος ή ο Αναπληρωτής Υπεύθυνος Κλι¬ 
μακίου ή το μέλος του Κλιμακίου Ελέγχου, κατά την 
παραλαβή του Αποδεικτικού Καταβολής, ελέγχει: 

6.6.1 Την ημερομηνία έκδοσης του παραστατικού 
(Αποδεικτικό Καταβολής), με την ακριβή ημερομηνία 
καταβολής. 

6.6.2 Τον καταθέτη (Επωνυμία Επιχείρησης Καζίνο). 

6.6.3 Αν η πραγματοποίηση της καταβολής έγινε στον 
προβλεπόμενο Τραπεζικό Λογαριασμό της Ε.Ε.Ε.Π. 

6.6.4 Το Ποσό Καταβολής που πληρώθηκε στον Τρα¬ 
πεζικό Λογαριασμό. 

6.6.5 Την αιτιολογία κατάθεσης που, για τις ανάγκες 
του Κανονισμού, αποτελείται από: 

α. Τον Κωδικό Αριθμό Καζίνο, όπως προσδιορίζεται 
στο άρθρο 10 του Κανονισμού, 

β. Την ένδειξη ΠΚ (Ποσό Καταβολής). 

γ. Τον αριθμό Ημέρας ή Ημερών Διεξαγωγής Παιγνίων, 
στην/στις οποία/ες αντιστοιχείτο Ποσό Καταβολής που 
πληρώνεται, όπως ορίζεται στο πίνακα της παραγράφου 
5.2 του άρθρου 5 του Κανονισμού (π.χ. 1,2,3 κ.ο.κ., όταν 
πρόκειται για μία (1) ημέρα ή 5+6+7 κ.ο.κ όταν πρόκειται 
για περισσότερες της μίας ημέρες). 

δ. Τις ημερομηνίες που καλύπτει η Ημέρα Διεξαγωγής 
Παιγνίων, στην οποία αφορά το Ποσό Καταβολής ( π.χ. 
1-2/7/14, 2-3/7/14, 3-4/7/14 κ.ο.κ). 

ΑΡΘΡΟ 7: ΔΙΑΔΙΚΑΣΙΑ ΔΙΑΠΙΣΤΩΣΗΣ ΠΡΟΣΩΡΙΝΗΣ 
ΕΚ ΤΟΥ ΝΟΜΟΥ ΑΝΑΣΤΟΛΗΣ ΙΣΧΥΟΣ 
ΤΗΣ ΑΔΕΙΑΣ ΚΑΙ ΔΙΑΚΟΠΗΣ ΛΕΙΤΟΥΡΓΙΑΣ - 
ΒΕΒΑΙΩΣΗ ΤΗΣ ΠΑΡΑΒΑΣΗΣ 

7.1 Η μη πλήρης και έγκαιρη πληρωμή του Ποσού Κα¬ 
ταβολής από το Καζίνο, επιφέρει την αυτοδίκαια, εκ του 
νόμου, προσωρινή αναστολή ισχύος της άδειας του και 
διακοπή της λειτουργίας του, την ημέρα που ορίζεται 
στον πίνακα της παραγράφου 5.2. του άρθρου 5 του 
Κανονισμού. 

7.2 Τα αρμόδια όργανα της Ε.Ε.Ε.Π., εφόσον κατά τη 
λήξη της Χρονικής Προθεσμίας Απόδοσης δεν υποβληθεί 
το Αποδεικτικό Πληρωμής, από το οποίο να προκύπτει 
η πλήρης και έγκαιρη πληρωμή του Ποσού Καταβολής, 
σύμφωνα με τα προβλεπόμενα στην παράγραφο 6.6 του 
άρθρου 6 του Κανονισμού, εκδίδουν διαπιστωτική πρά¬ 
ξη, με την οποία διαπιστώνεται η προσωρινή αναστολή 
ισχύος της άδειας λειτουργίας του Καζίνο και η διακοπή 
λειτουργίας του καθώς και η διάπραξη της αυτοτελούς 
παράβασης της περίπτωσης στ της παραγράφου 8 του 
άρθρου 2 του ν.2206/1994, όπως ισχύει. Η διαπιστωτι- 
κή πράξη επιδίδεται με απόδειξη στον Υπεύθυνο της 
Επιχείρησης ή, σε περίπτωση κωλύματος ή απουσίας 
του, θυροκολλείται με μέριμνα του Υπευθύνου Κλιμακίου 
Ελέγχου ή του Αναπληρωτή του, σε εμφανές, για το κοι¬ 
νό, σημείο της επιχείρησης και κοινοποιείται χωρίς κα¬ 
θυστέρηση, στο οικείο τμήμα της Ελληνικής Αστυνομίας. 

7.3 Η διαπίστωση τριών παραβάσεων της περίπτωσης 
στ της παραγράφου 8 του ν.2206/1994 σε ένα έτος, 
επιφέρει προσωρινή ανάκληση της άδειας λειτουργίας 
του Καζίνο για τρεις μήνες. Μετά από τρεις, συνολικά, 
τέτοιες, προσωρινές ανακλήσεις της άδειας, επέρχεται 
οριστική ανάκληση της άδειας και καταγγελία της σύμ¬ 
βασης, από την Ε.Ε.Ε.Π. 

ΑΡΘΡΟ 8: ΛΕΙΤΟΥΡΓΙΑ ΤΟΥ ΚΑΖΙΝΟ 
ΚΑΤΑ ΠΑΡΑΒΑΣΗ ΤΗΣ ΑΝΑΣΤΟΛΗΣ 

Σε περίπτωση που η επιχείρηση Καζίνο λειτουργήσει, 
κατά παράβαση της αναστολής λειτουργίας, η άδεια 
λειτουργίας του ανακαλείται αυτοδίκαια και οριστικά. 
Το γεγονός της κατά παράβαση λειτουργίας και η αυ¬ 
τοδίκαιη οριστική ανάκληση της άδειας, διαπιστώνονται 
με πράξη της Ε.Ε.Ε.Π. Περαιτέρω, στην περίπτωση αυτή, 
διαπράττεται το ποινικό αδίκημα της παραγράφου 1 
του άρθρου 52 του ν.4002/2011, που αφορά τη διεξα¬ 
γωγή τυχερών παιγνίων χωρίς την απαιτούμενη άδεια. 


ΑΡΘΡΟ 9: ΔΙΑΔΙΚΑΣΙΑ ΔΙΑΠΙΣΤΩΣΗΣ 
ΤΗΣ ΠΑΥΣΗΣ ΑΝΑΣΤΟΛΗΣ ΛΕΙΤΟΥΡΓΙΑΣ ΚΑΙ 
ΕΚΚΙΝΗΣΗΣ ΛΕΙΤΟΥΡΓΙΑΣ ΤΟΥ ΚΑΖΙΝΟ 

9.1 Για Καζίνο, που έχει περιέλθει σε κατάσταση προ¬ 
σωρινής, εκ του νόμου, αναστολής ισχύος της άδειας 
και διακοπής λειτουργίας λόγω μη πλήρους και έγκαι¬ 
ρης πληρωμής του Ποσού Καταβολής, σύμφωνα με 
τις διατάξεις του Κανονισμού, εφόσον καταβάλει το 
οφειλόμενο Ποσό Καταβολής με τις προβλεπόμενες 
προσαυξήσεις του, παύει η προσωρινή αναστολή ισχύος 
της άδειας και εκκινεί η λειτουργία του. 

9.2 Σε αυτή την περίπτωση, το μέλος του Κλιμακίου 
Ελέγχου εκδίδει τη Βεβαίωση Ποσού προς Καταβολή, 
με τις προβλεπόμενες προσαυξήσεις του και στη συ¬ 
νέχεια ακολουθείται η διαδικασία που ορίζεται στις 
παραγράφου 6.4, 6.5 και 6.6 του άρθρου 6 του παρόντος 
κανονισμού. 

9.3 Με την ολοκλήρωση της διαδικασίας της παραπά¬ 
νω παραγράφου 9.2, εκδίδεται, από τα αρμόδια όργανα 
της Ε.Ε.Ε.Π., η διαπιστωτική πράξη, με την οποία διαπι¬ 
στώνεται η παύση της αναστολής ισχύος της άδειας 
και η εκκίνηση λειτουργίας του Καζίνο. 

ΑΡΘΡΟ 10: ΚΩΔΙΚΟΙ ΑΡΙΘΜΟΙ ΚΑΖΙΝΟ 

Για τις ανάγκες του Κανονισμού τα Καζίνο κωδικο- 
ποιούνται ως εξής: 

10.1 Καζίνο Αιγαίου: ΚΑΓ. 

10.2 Καζίνο Αχαίας: ΚΑΧ. 

10.3 Καζίνο Θεσσαλονίκης: ΚΟΣ. 

10.4 Καζίνο Θράκης: ΚΟΡ. 

10.5 Καζίνο Κέρκυρας: ΚΚΡ. 

10.6 Καζίνο Λουτρακιού: ΚΛΚ. 

10.7 Καζίνο Πάρνηθας: ΚΠΡ. 

10.8 Καζίνο Πόρτο Καρράς: ΚΠΚ. 

10.9 Καζίνο Ρόδου: ΚΡΔ. 

10.10 Καζίνο Φλώρινας: ΚΦΛ. 

ΑΡΘΡΟ 11: ΕΝΑΡΞΗ ΙΣΧΥΟΣ 

Η απόφαση τίθεται σε ισχύ την 1η Ιουλίου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννβόπΐ33ΐ6Γ.β1@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































